EÜ asutamislepinguga antakse komisjonile otsuse tegemiseks kui mitte just kaalutlusõigus, siis vähemalt väga laiaulatuslikud võimalused kohaldada lepingu sätteid, seda nii põhieeskirjade (erandid, mida lubatakse vastavalt artikli 87 lõikele 3) kui ka menetluse osas (artikkel 88). Asutamislepingus on aga kirjas, et sätete rakendamisel võib kohaldada ka nõukogu määrusi. Seda võimalust hakati kasutama alles hiljuti, mille tulemusel oli  abisüsteemi rakendamine kaua aega täielikult haldusalane ja kohtulik küsimus.